ⴳⴰⵙⵜⵓⵏ ⴱⴰⵛⵍⴰⵕ

ⴳⴰⵙⵜⵓⵏ ⴱⴰⵛⵍⴰⵕ ( 27 ⵢⵓⵏⵢⵓ 1884 - 16 ⴽⵟⵓⴱⵕ 1962 ), ⵉⴳⴰ ⴰⴼⵍⵙⴰⴼ ⴰⵡⴼⵕⴰⵏⵚ ⴷ ⵉⵍⵍⴰ ⵎⴰⴷ ⵉⵜⵜⵉⵏⵉⵏ ⵏⵜⵜⴰⵏ ⴰⴷ ⵉⴳⴰⵏ ⴰⵎⵓⴼⴰⵢ ⵏ ⵉⴼⵍⵙⴰⴼⵏ ⵉⵏⵓⵎⴰⵏⵏ ( Phenomenal ), ⴷ  ⴰⵡⴷ ⵏⵜⵜⴰ ⴰⴷ ⴳⵉⵙⵏ ⵉⴳⴰⵏ ⴰⵜⵔⴰⵔ ⴱⴰⵀⵔⴰ. ⴷ ⵉⴼⴽⴰ ⵜⵓⴳⴷⵜ ⵏ ⵉⵙⴳⴳⵯⴰⵙⵏ ⵏⵏⵙ  ⵉ ⵜⴼⵍⵙⴰⴼⵜ ⵏ ⵜⵎⴰⵙⵙⴰⵏⵉⵏ, ⴷ ⵉⴼⴽⴰ ⴽⵉⴳⴰⵏ  ⴳ ⵢⵉⴳⵔ ⵏ ⵜⵙⵏⵓⵙⵙⵏⴰ, ⴷ ⴰⵔ ⵏⵏ ⵏⵜⵜⴰⴼⴰ ⵉⵔⵎⵎⵓⵙⵏ ⵏⵏⵙ ⴳ " ⵜⴰⴱⴱⴰⵢⴹⴰⵕⵜ ⵜⴰⵡⵙⵙⴰⵏⵜ/ⵜⴰⵙⵏⵓⵙⵙⵏⴰⵜ " ( Obstacle épistémologique ) ⴷ " ⵜⴰⴱⴱⴰⵢⵜ ⵜⴰⵡⵙⵙⴰⵏⵜ " ( Rupture épistémologique ) ,ⴷ  " ⵜⴰⵏⴰⵖⵏⴰⵏⵜ / ⵜⴰⵖⵏⵏⴰⵏⵜ  ⵜⴰⵡⵙⵙⴰⵏⵜ " ( Dialectique épistémologique ), ⴷ " ⴰⵎⵣⵔⵓⵢ ⴰⵏⴱⵕⵕⴰⵎ" ( méthode régressive ) . ⴷ ⵓⵔ ⵏⵏ ⵉⵜⴰⵎ ⴰⵡⴷ ⵢⴰⵏ ⵉⵙ ⵔⴰⴷ ⵉⵙⴽⵔ ⵢⴰⵏ ⵓⴷⵍⵉⵙ ⵍⵍⵉ ⵉⴳⴰⵏ ⵙ ⵡⴰⵙⵙⴰⵖ " ⵜⴰⵚⵍⴹⵉⵎⴰⵏⵜ ⵉ ⵜⴰⴽⴰⵜ " , ⵍⵍⵉ ⴳ ⴳⵉⵙ ⵉⵎⵎⵓⵜⵜⵉ ⵙⴳ ⵜⴼⵍⵙⴰⴼⵜ ⵏ ⵜⵎⴰⵙⵙⴰⵏⵉⵏ ⴰⵔ  ⵜⴰⵚⵍⴹⵉⵎⴰⵏⵜ ( Psychanalyse ) .ⵜⵓⴷⵔⵜ ⵏ ⴱⴰⵛⵍⴰⵕ

ⵉⵍⵓⵍ ⴷ ⴳⴰⵙⵜⵓⵏ ⴱⴰⵛⵍⴰⵕ ⴳ ⵓⵙⴳⴳⵯⴰⵙ ⵏ 1884  ⴳ ⵜⵎⴷⵉⵏⵜ ⵏ ( Bar - sur - Aube ) ⴳ ⴼⵕⴰⵏⵚⴰ. ⵉⵣⵡⴰⵔ ⵙ ⵜⵡⵓⵔⵉ ⵏⵏⵙ ⴳ ⵓⵙⵉⵔⴰ ⵏ ⵜⵙⴰⵡⴰⵢⵜ ⵉⴳ ⴳⵉⵙ ⴰⵎⵙⵖⴰⵏ. ⴷ ⵉⵙⵎⴷ ⵏⵉⵜ ⵉ ⵜⵖⵔⵉ ⵏⵏⵙ ⴷ ⵢⴰⵎⵥ ⵏⵉⵜ ⴰⵙⵍⴽⵉⵏ ⵏ ⵜⵓⵙⵏⴰⴽⵜ ⴰⵙⴳⴳⵯⴰⵙ ⵏ 1912 . ⵉⴱⴱⵉ ⵏⵉⵜ ⴷⴰⵖ ⵜⵉⵖⵔⵉ ⵏⵏⵙ, ⵉⴷⴷⵓ ⴰⴷ ⵉⴳ ⴰⵙⵔⴷⴰⵙ ⴰⵢⵢⵓⵙⴰⵏ ⵃⵎⴰ ⴰⴷ ⵢⴰⵡⵙ ⵉ  ⵓⵡⴰⵏⴽ ⵏⵏⵙ ⴳ ⵢⵉⵎⵏⵖⵉ ⴰⵎⴰⴹⵍⴰⵏ ⴰⵎⵣⵡⴰⵔⵓ . ⴷ ⵉⵖⵔⴰ ⴰⵡⴷ ⴳ ⵓⵙⵉⵏⴰⵏ ⵏ ⵓⴹⵡⵡⴰⵕ ⵏⵏⵙ ⵜⴰⵙⵏⴳⴰⵎⴰ ⴷ ⵜⴽⵔⵓⵔⴰ  ⴷ ⴰⵡⴷ ⵜⴰⴼⵍⵙⴰⴼⵜ. ⵢⴰⵎⵥ ⵏⵉⵜ ⴷⴷⵓⴽⵜⵓⵔⴰ ⵏⵏⵙ ⴳ ⵜⵙⵏⴳⴰⵎⴰ ⴳ ⵓⵙⴳⴳⵯⴰⵙ ⵏ 1927. ⴷ ⵉⴷⴷⵓ ⵏⵉⵜ ⴰⴷ ⵉⴳ ⴰⵙⵍⵎⴰⴷ ⵏ ⵜⴼⵍⵙⴰⴼⵜ ⵏ ⵓⵎⵣⵔⵓⵢ ⵏ ⵜⵎⴰⵙⵙⴰⵏⵉⵏ ⴳ ⵜⵙⴷⴰⵡⵉⵜ ⵏ ⴷⵉⴳⵓⵏ ⴷ ⵙⵙⵓⵔⴱⵓⵏ .ⵢⵉⵍⵉ ⵖⵓⵔⵙ ⵢⴰⵏ ⵡⴰⵔⵔⴰⵡ  ⵍⵍⵉ ⵉⴳⴰⵏ ⵙ ⵡⴰⵙⵙⴰⵖ ⵚⵓⵥⴰⵏ  ⴱⴰⵛⵍⴰⵕ .ⴳⴰⵙⵜⵓⵏ ⴱⴰⵛⵍⴰⵕ
 ⵜⴰⵏⵓⵎⴰⵏⵜ ⵏ ⴱⴰⵛⵍⴰⵕ ⴷ ⵓⵎⵓⵜⵜⵉ ⵙⴳ ⵜⴼⵍⵙⴰⴼⵜ ⵏ ⵜⵎⴰⵙⵙⴰⵏⵉⵏ ⴰⵔ ⵜⴰⴼⵍⵙⴰⴼⵜ ⵏ ⵓⵖⵓⴷⵓ/ⵓⴼⵓⵍⴽⵉ ⴷ ⵜⵥⵓⵕⵉ  

ⵜⴰⵡⵏⴳⵉⵎⵜ ⵜⴰⵎⵇⵇⵔⴰⵏⵜ ⴳ ⵜⵏⵓⵎⴰⵏⵜ  ( Phenomenology ) ⵎⴽⵍⵍⵉ ⵙ ⵜⵜ ⵢⵓⴼⴰ ⴰⴷⵎⵓⵏⴷ ⵀⵓⵡⵙⵔⵍ , ⵜⴳⴰ ⵜⴰⵡⴷⵙⴰⵏⵜ ⵏ ⵓⴼⵔⴰⴽ , ⵜⴳⴰ ⵎⴰⵙ ⴷ ⴰⴼⵔⴰⴽ ⴰⵔ ⵉⵜⵜⵡⴰⴷⵙ ⵙ ⵉⵎⵔⵙⵉ , ⴷ ⵎⴰⵢⴰⴷ ⴰⵔ ⵉⵜⵜⵙⴷⴷⵉⴷ ⴰⵙⵎⵉⵍ ⵏ  ⵓⵔ ⵉⵍⵍⵉ ⴽⵔⴰ ⵏ ⵢⵉⵎⵔⵙⵉ ⴱⵍⴰ ⴽⵔⴰ ⵏ ⵢⵉⵎⴰⵏ , ⴷ ⵎⴽⵍⵍⵉ ⵙ ⴰⵔ ⴷⴰⵖ ⵉⵜⵜⵙⴷⴷⵉⴷ ⵓⵖⴰⵡⴰⵙ ⴰⵏⵓⵎⴰⵏⵏ ⵖⴼ ⴰⴷ ⵢⴰⴳⵯⵉ ⵓⵙⵍⵍⴰⴱ ⵖⴼ ⵎⴰⴷ ⵉⵣⵍⵉⵏ ⵙ ⵜⵉⵍⴰⵡⵜ ⵜⴰⵙⴳⵓⵎⴰⵏⵜ ⴷ ⴰⴷ ⵓⵔ ⵜⵣⵔⵉ ⵉⵡⵜⵜⴰ ⵏ ⵜⵔⵉⵎⵜ ⵜⴰⵎⵣⴷⴰⴳⵜ < ⵜⴰⵏⴽⴽⵉⵏⵜ  > ,ⴷ ⴷⴰ  ⵉⵜⵜⵙⴷⴷⵉⴷ  ⵎⴰⵙ ⴷ ⵡⴰⵔⴰⴱⵓⵔⵣ  ⵏ ⵢⵉⵎⵔⵙⵉ  ⵏ ⵜⵓⵙⵙⵏⴰ ⵉⴳⴰ ⵉⵎⵔⵙⵉ ⴰⵡⵙⵙⴰⵏ ⴰⵏⵉⵍⴰⵡ ⴰⵙⵔⵉⵎⴰⵏ ⴷ ⵓⵏⴰⵎⵓⵏ , ⴷ ⵉⴳⴰ ⵖⴰⵙ ⴰⴼⵔⴰⴽ ⴰⵏⵏⵣⵔⵉ, ⴷ  ⵎⴰⵙ ⴷ ⵉⵎⵔⵙⵉ ⵏ ⵜⵓⵙⵙⵏⴰ ⵉⴳⴰ ⴰⵙⵉⵎⴰⵏ  ⴼ ⵜⵔⵉⵎⵜ ⴷ ⵜⵓⵙⵙⵏⴰ ⵜⴰⵎⵥⵍⴰⵢⵜ " ⵎⵉⵜⴰ/ ⵜⴰⴼⵉⵔⴳⴰⵎⴰ . ⵎⴰⵛⵛ ⵜⴰⵏⵓⵎⴰⵏⵜ ⵏ ⴱⴰⵛⵍⴰⵕ ⵙⵍⴰⵡⴰⵏ ⴰⴽⴽⵯ ⴳ ⵜⵖⵔⵉ ⵏⵏⵙ ⵉ ⵓⵎⴰⵔⵓⵔ ⴰⵎⴷⵢⴰⵣ  ( ⵜⵉⴽⵍⵉⵜ ⵜⵉⵙ ⵙⵏⴰⵜ ⴳ ⵜⵓⴷⵔⵜ ⵏⵏⵙ )  ⵓⵔ ⵜⴳⵉ ⵜⴰⵎⵉⴷⵔⴰⵙⵜ ⴰⵔ ⴽⵓⵍⵍⵓ ⵖⵎⴽⴰⴷ , ⴷ ⵏⵜⵜⴰ ⵉⴳⴰ ⴰⵎⴱⴰⵍⵉⵙ ⵏ ⵜⵏⵓⵎⴰⵏⵜ ⵜⴰⵡⵔⴳⵍⴰⵏⵜ/ ⵜⴰⴱⵍⴷⵉⵜ ⴰ, ⴷ ⴰⵔ ⵉⵥⵕⵕⴰ ⵉⵙ ⵜⵍⵍⴰ ⵢⴰⵜ ⵜⵉⵍⴰⵡⵜ ⵜⴰⵎⵙⵖⴰⵔⵓⵜ ⵍⵍⵉ ⵉⵜⵟⵟⴰⴼⵏ ⵜⵉⴼⴰⴷⵉⵡⵉⵏ ⵜⵉⵎⵙⵖⵓⵔⴰⵜⵉⵏ ⵍⵍⵉ ⵉⵙⵜⵡⴰⵏ ⵉ ⵜⵖⵔⵉ ⵏ ⵉⵙⵍⴳⴰⵏⵏ ⵏ ⵜⵎⴰⵙⵙⴰⵏⵜ . ⴷ ⵎⴰⵙ ⴱⴰⵀⵔⴰ ⵉⵜⵜⵢⵓⵙⵙⴰⵏ ⴱⴰⵛⵍⴰⵕ ⵉⴳⴰ ⵜ ⴰⵎⴳⴰⵔ ⵏⵏⵙ ⵍⵍⵉ ⵉⴳⴰⵏ ⵉⵍⴻⵍⵍⵉ ⵏⵏⵉ ⵓⵔ ⵜⴽⵔⵉⴼ ⴰⵡⴷ ⵢⴰⵜ ⴳ ⵓⵙⵜⴰⵢ ⵏ ⵉⵎⵔⵙⵉⵜⵏ ⵏⵏⵙ ⵏⵖ ⴷ ⴰⵙⵎⴽⵍ ⵏⵏⵙ . ⴷ ⴹⴰⵕⵜ ⵎⴰⵙ ⵜ ⵢⵉⵡⵉ ⴳ ⵜⴼⵍⵙⴰⴼⵜ ⵏ ⵜⵎⴰⵙⵙⴰⵏⵉⵏ ⴳ ⵓⴳⵣⵣⵓⵎ ⴰⵎⵣⵡⴰⵔⵓ ⵏ ⵜⵓⴷⵔⵜ ⵏⵏⵙ ,  ⴷ ⵏⵥⵕⴰ ⵜ ⵉⵙⵏⴼⵍ ⵙ ⵜⵖⵔⵉ ⵏ " ⴰⵙⵓⴳⵏ/ⴰⵙⵖⴰⵍ ⴰⵎⴷⵢⴰⵣ " ⴷ " ⵜⴼⵍⵙⴰⴼⵜ ⵏ ⵓⵖⵓⴷⵓ ⴷ ⵜⵥⵓⵕⵉ , ⴷ ⵉⵙⵙⵏⵜⵉ ⵜⵜ ⴷ ( ⵜⵉⵚⵍⴹⵉⵎⴰⵏⵜ ⵉ ⵜⴰⴽⴰⵜ ) ⴰⵙⴳⴳⵯⴰⵙ ⵏ 1937,  ⴷ ⵙ ( ⴰⵎⴰⵏ ⴷ ⵜⵡⴰⵔⴳⵉⵡⵉⵏ ) ⴰⵙⴳⴳⵯⴰⵙ ⵏ 1941 , ⴷ  ⵉⵡⴰⵍⴰ ⵜ ⵉⴷ ( ⴰⴹⵓ ⴷ ⵜⵉⵎⵥⵕⴰ ) ⴷ ⵓⵎⴳⴳⴰⵔⵓ ⵏⵏⵙ ( ⵜⴰⵎⴷⵢⴰⵣⵜ ⵏ ⵜⵡⴰⵔⴳⵉⵡⵉⵏ ⵏ ⵢⵉⵡⵉⵣ ) ⴳ 1960 . ⴷ ⵢⵉⵎⵔⵙⵉ  ⵍⵍⵉ ⵖⵓⵔⵙ ⵉⴳⴰⵏ ⴰⵎⵇⵇⵔⴰⵏ ⴳ ⵓⴳⵣⵣⵓⵎ ⵡⵉⵙ ⵙⵉⵏ ⴳ ⵜⵓⴷⵔⵜ ⵏⵏⵙ ⵉⴳⴰ ⵜ ⵜⴰⵙⵡⴰⵔⴳⵉⵜ/ ⴰⵙⵖⴰⵍ ⴷ ⴰⴷ ⵉⵙⴽⵔ ⵜⴰⵎⵡⴰⵔⴳⵉⵜ ⴹⴰⵕⵜ ⵎⴰⵙ ⵜ ⵉⵏⵏ ⵉⴽⴽⴰ ⵡⴰⵏⵍⵍⵉ, ⴷ ⴰⵔ ⵉⵜⵜⵍⵍⵉ ⴰⴱⴰⵛ ⴰⴷ ⵉⴽⵔ ⵜⵉⵖⵔⵉ ⵜⴰⴼⵍⵙⴰⴼⵜ ⵜⴰⵖⵣⵓⵔⴰⵏⵜ ⵉ ⵓⵙⵏⴼⵍⵓⵍ ⴰⵎⴷⵢⴰⵣ , ⴷ ⵉⵙⵟⵡⵟⵄ  ⴰⵛⴽⵓ  ⵓⵔ ⴷⴰ ⵉⵜⵜⵉⵏⵣⵉ ⵉ ⵓⵎⵢⴰⵡⴰⴹ ⴷ ⵜⴳⴳⴰⵍⵉⵏ ⵍⵍⵉ ⵉⵙⴽⴰⵔⵏ ⵜⵓⵙⵙⵏⴰ  ⵓⵔ ⴷ ⵜⴰⵍⵍⵉ ⵜⵜ ⵉⵜⵜⴰⴼⴰⵏ. ⴷ ⵢⵉⴳⵔ ⵍⵍⵉ ⵙ ⵉⵔⴰ ⴱⴰⵛⵍⴰⵕ ⴰⴷ ⴳⵉⵙ ⵉⵥⵕ ⵜⴰⴳⴰⵍⵍⵉⵏ ⴰⵏⵏ ⴰⴷ ⴳⵉⵙ ⵜⵙⵡⵓⵔⵉ  ⵉⴳⴰ ⵜ  ⵜⴰⵎⴷⵢⴰⵣⵜ. ⵙⴳ ⵜⵎⵏⵜⵉⵍⵉⵏ ⵍⵍⵉ ⴰⵖ ⵢⵓⵊⵊⴰⵏ ⴰⴷ ⵜⵜ  ⵏⴰⵡⵉ ⴳ ⵜⴼⵍⵙⴰⴼⵜ ⵏ ⴱⴰⵛⵍⴰⵕ ⵉⴳⴰ ⵜⵜ ⴰⴽⴰⵎⴷ ⵏⵏⵙ ⵙ ⵓⵙⵏⴼⵍⵓⵍ ⴰⵎⴷⵢⴰⵣ ⴷ ⵓⵖⵓⴷⵓ ⵙ ⵓⵎⴰⵜⴰ . ⴷ ⵓⵢⴰⵏⵏ ⴰⵔ ⵜ ⵉⵏⵏ ⵏⵜⵜⴰⴼⴰ ⴳ ⵓⴷⵍⵉⵙ ⵏⵏⵙ( ⵜⴰⵎⴷⵢⴰⵣⵜ ⵏ ⵜⵡⴰⵔⴳⵉⵡⵉⵏ ⵏ ⵢⵉⵡⵉⵣ ) ⵉⴳⴰ ⵢⴰⵏ ⵓⴷⵍⵉⵙ ⵍⵍⵉ ⴳ ⴳⵉⵙ ⵉⵖⵔⴰ ⵉ ⵓⴼⴼⵔⵜⵍ ⵙⴳ ⵉⵙⴽⵔⴰⴼ ⵍⵍⵉ ⴰⵏⵖ ⵓⵔ ⵉⵜⵜⴰⴷⵊⵉⵏ ⴰⴷ ⵏⵎⴹⵉ ⴰⵙⵏⴼⵍⵓⵍ ⵙ ⵓⵎⴰⵜⴰ ⴷ ⵓⵎⴷⵢⴰⵣ ⵙ ⵓⵙⵍⵉⴳ , ⴷ ⴱⴰⵛⵍⴰⵕ ⵖⵉⴷ ⴰⵔ ⴽⵓⵍⵍⵓ ⵉⵣⵣⵔⴰⵢ ⵜⵉⵥⵉⵕⵉⵏ  ⵏ ⵜⵚⵍⴹⵉⵎⴰⵏⵜ ⵉ ⵜⵙⴽⵍⴰ ⴷ ⵜⵥⵉⵕⵉⵏ ⵏ ⵜⵓⵚⴽⵉⵡⵜ ⴷ ⵎⴰⵙ ⵜⵜ ⵉⴷ ⵉⵡⴰⵍⴰⵏ. ⴷ ⴰⵡⴷ ⴳ ⵓⴷⵍⵉⵙ ⴰⴷ ⵉⵏⵥⵕ ⴳⵉⵙ ⵜⵓⵔⵣⴰ ⵙ ⵓⵙⵏⴼⵍⵓⵍ ⴷ ⵓⵙⵏⵓⵍⴼⵓ , ⴰⵎⴰⴷⴷⴰⵔ ⵍⵍⵉ ⵉⵖⵏⵙⵏ ⵎⴳⴰⵍ ⵏ ⵢⵉⴹⵚ ⵏ ⵓⵎⴰⴹⴰⵍ ⴷ ⵎⴳⴰⵍ ⵏ ⵜⴰⵜⵜⵓⵜ ⵏⵏⵙ . < ⵏⴽⴽⵏⵉ ⵏⴷⴷⵔ ⴳ ⵢⴰⵏ ⵓⵎⴰⴹⴰⵍ ⵉⴳⵏⵏ ⴷ ⵉⵅⵚⵚⴰ ⴰⵏⵖ ⴰⴷ ⵜ ⵉⴷ ⵏⵙⵎⵎⴰⵜⵜⵉ ⵙ ⵓⵎⵙⴰⵡⴰⵍ ⴷ ⵡⵢⵢⴰⴹ , ⴷ ⴰⵙⵎⵎⴰⵜⵜⵉ ⵏ ⵓⵎⴰⴹⴰⵍ ⵉⴳⴰ ⵖⴰⵙ ⵜⴰⵣⵓⵍⵜ ⵏ ⵜⵉⵍⵍⵉⵜ ⴰⴱⴰⵛ ⴰⴷ ⵏⵉⵍⵉ ⴷ ⵏⵙⵡⵓⵔⵉ ⴷ ⵏⵛⴰⴱⴱⴰ , ⴷ ⵏⵙⵏⵓⵍⴼⵓ, ⴷ ⴰⴷ ⵏⵙⵏⴼⵍⵓⵍ  ⴷ ⵓⵍⴰ ⵏⵙⵍⵍⵡⵓ > .ⵜⴰⴼⵍⵙⴰⴼⵜ ⵏ ⴱⴰⵛⵍⴰⵕ

 ⵉⴳⵉⵜⵏ ⵏⵏⵙ 

 ⴳ ⵢⵉⴳⵔ ⵏ ⵜⴼⵍⵙⴰⴼⵜ ⵏ ⵜⵎⴰⵙⵙⴰⵏⵜ  :
 ⴰⵏⵍⵉ ⴰⵎⴰⵙⵙⴰⵏ ⴰⵎⴰⵢⵏⵓ (Le Nouvel Esprit scientifique)  1934.
 ⴰⵙⵎⵓⵜⵜⴳ ⵏ ⵓⵏⵍⵉ ⴰⵎⴰⵙⵙⴰⵏ (La Formation de l'esprit scientifique) - 1938.
 ⵜⴰⵎⵏⵍⵍⵉⵜ ⵜⵓⵙⵏⵉⵙⵜ (Le Rationalisme appliqué) - 1949 
 ⵜⴰⵏⴳⴰⵡⵉⵜ ⵜⴰⵎⵏⵍⵍⵉⵜ (Le Matérialisme rationnel) - 1953
 ⴳ ⵢⵉⴳⵔ ⵏ ⵜⵎⴷⵢⴰⵣⵜ  :
 ⵜⴰⵚⵍⴹⵉⵎⴰⵏⵜ ⵏ ⵜⴰⴽⴰⵜ (La Psychanalyse du feu) - 1938 .
 ⴰⵎⴰⵏ ⴷ ⵜⵡⴰⵔⴳⵉⵡⵉⵏ (L'Eau et les rêves) - 1942 .
 ⴰⴹⵓ ⴷ ⵜⵎⵥⵕⴰ (L'Air et les songes) - 1943 .
 ⴰⴽⴰⵍ ⴷ ⵜⵡⴰⵔⴳⵉⵡⵉⵏ ⵏ ⵡⴰⵇⵇⴰⵙ (La Terre et les rêveries de la volonté) - 1948 .
 ⴰⴽⴰⵍ  ⴷ ⵜⵡⴰⵔⴳⵉⵡⵉⵏ ⵏ ⵓⵙⵓⵏⴼⵓ (La Terre et les rêveries du repos) - 1948 .
 ⵜⵉⵥⵉⵍⵉⵏ  ⵏ ⵓⴷⵖⴰⵔ (La Poétique de l'espace) - 1957 .
 ⵜⴰⵎⴷⵢⴰⵣⵜ ⵏ ⵜⵡⴰⵔⴳⵉⵡⵉⵏ ⵏ ⵢⵉⵡⵉⵣ (La Poétique de la rêverie) - 1960 .ⵉⴳⵉⵜⵏ ⵏ ⴱⴰⵛⵍⴰⵕ

 ⵉⵡⵏⵏⴰⵏ ⵏⵏⵙ 

 ⴰⵎⵣⵔⵓⵢ ⵏ ⵜⵎⴰⵙⵙⴰⵏⵜ ⵉⴳⴰ ⴰⵎⵣⵔⵓⵢ ⵏ ⵜⵣⴳⵍⵉⵏ ⵏ ⵜⵎⴰⵙⵙⴰⵏⵜ .
 ⵜⵉⵥⵉⵕⵜ ⵏⵜⵜⴰⵜ ⴰⴷ ⵉⴳⴰⵏ ⵜⵉⵔⵉⵎⵜ ⵍⵍⵉ ⴳ ⴷⴰ ⵜⴻⵜⵜⵍⵎⴰⴷ ⵙⴳ ⵢⵉⵖⴼ ⵏⵏⵙ.
 ⵜⵉⵔⵉⵎⵜ ⵜⴰⵎⵙⵙⴰⵏⵜ ⵜⴳⴰ ⵖⴰⵔ ⵜⵉⵙⵏⵙⵉ ⵏ ⵓⵏⵍⵍⵉ .
 ⵜⵓⵥⵥⵍⴰ ⵓⵔ ⵜⵟⵟⴰⴼ ⴰⵎⵣⵔⵓⵢ .
 ⵜⵉⴳⵎⵎⵉ ⵜⴳⴰ ⵜⴰⴼⴽⴽⴰ ⴷ ⵢⵉⵎⴰⵏ .
 ⵓⵔ ⵜⵍⵍⵉ ⴽⵔⴰ ⵏ ⵜⵎⴰⵙⵙⴰⵏⵜ ⴱⵍⴰ ⵜⵓⵔⴷⴰⵡⵉⵏ, ⴷ ⵏⵜⵜⴰⵜ ⴰⴷ ⵉⴳⴰⵏ ⴰⵙⵖⵓⵏ ⵍⵍⵉ ⵉⵙⵜⴰⵡⵀⵎⵎⴰⵏ ⴳⵔ ⵜⵥⵕⵉ ⴷ ⵜⵔⵉⵎⵜ .

 ⵥⵕ ⵓⴳⴳⴰⵔ 

 ⴼⵔⵉⴷⵉⵔⵉⴽ ⵏⵉⵜⵛⴰ
 ⴽⴰⵔⵍ ⵎⴰⵔⴽⵙ
 ⴱⵉⵔⵜⵔⴰⵏⴷ ⵕⵓⵚⵍ
 ⵙⵉⴳⵎⵓⵏⴷ ⴼⵔⵓⵢⴷ

 ⵉⵙⴰⵖⵓⵍⵏ 
ⴰⵎⵙⴰⵡⴰⵍ ⴰⴽⴷ ⴱⴰⵛⵍⴰⵕ